4. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 20081 της 21 Σεπτ./26 Οκτ. 1953 Περί καθορισμού ωρών εργασίας υπηρετικού και εργατοτεχνικού προσωπικού νοσηλευτικών Ιδρυμάτων. Έχοντες υπ’ όψιν: 1) Τας διατάξεις των άρθρ. 16 και 17 του Π.Δ/τος της 8/13 Απρ. 1932 «περί κωδικοποιήσεως των νόμων περί χρονικών ορίων εργασίας εις τα καταστήματα κλπ.». 2) Το άρθρον μόνον του Α.Ν. 41/1944 «περί τροποποιήσεως του άρθρ. 16 του Νόμ. 3502/1928» και 3) Γνωμοδότησιν του Συμβουλίου Εργασίας, αποφασίζομεν: Καθορίζομεν τας ώρας εργασίας του υπηρετικού και εργατοτεχνικού προσωπικού των νοσηλευτικών Ιδρυμάτων και κλινικών εις 10 κατά την ημέραν και εις 8 κατά την νύκτα. 